CELEX: 32021D1214
Language: fi
Date: 2021-07-22 00:00:00
Title: Komission täytäntöönpanopäätös (EU) 2021/1214, annettu 22 päivänä heinäkuuta 2021, luvan antamisesta Puolalle kieltää hamppulajikkeen Finola kaupan pitäminen alueellaan neuvoston direktiivin 2002/53/EY mukaisesti (tiedoksiannettu numerolla C(2021) 5295) (Ainoastaan puolankielinen teksti on todistusvoimainen)

26.7.2021   
               
               
                  FI
               
               
                  Euroopan unionin virallinen lehti
               
               
                  L 265/1
               
            
         KOMISSION TÄYTÄNTÖÖNPANOPÄÄTÖS (EU) 2021/1214,
         annettu 22 päivänä heinäkuuta 2021,
         luvan antamisesta Puolalle kieltää hamppulajikkeen Finola kaupan pitäminen alueellaan neuvoston direktiivin 2002/53/EY mukaisesti
         
            
               (tiedoksiannettu numerolla C(2021) 5295)
            
         
         (Ainoastaan puolankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon viljelykasvilajien yleisestä lajikeluettelosta 13 päivänä kesäkuuta 2002 annetun neuvoston direktiivin 2002/53/EY (1) ja erityisesti sen 18 artiklan,
         sekä katsoo seuraavaa:
         
                     (1)
                  
                  
                     Komissio julkaisee direktiivin 2002/53/EY mukaisesti Euroopan unionin virallisen lehden C-sarjassa viljelykasvilajien yleisen lajikeluettelon (2), johon sisältyy tiettyjä hamppulajikkeita.
                  
               
                     (2)
                  
                  
                     Euroopan parlamentin ja neuvoston asetuksen (EU) N:o 1307/2013 (3) 32 artiklan 6 kohdassa säädetään, että sen estämiseksi, että tukea myönnettäisiin laittomille viljelmille, hampun tuotantoon käytetyt alat ovat tukikelpoisia vain, jos käytettyjen lajikkeiden tetrahydrokannabinolin (THC) pitoisuus on enintään 0,2 prosenttia.
                  
               
                     (3)
                  
                  
                     Komission delegoidun asetuksen (EU) N:o 639/2014 (4) 9 artiklan 5 kohdassa säädetään, että jos jonkin tietyn hamppulajikkeen kaikkien näytteiden keskiarvo ylittää asetuksen (EU) N:o 1307/2013 32 artiklan 6 kohdassa säädetyn THC-pitoisuuden toisena peräkkäisenä vuotena, kyseisen jäsenvaltion on annettava komissiolle tiedoksi direktiivin 2002/53/EY 18 artiklan mukainen pyyntö luvasta kieltää kyseisen lajikkeen kaupan pitäminen.
                  
               
                     (4)
                  
                  
                     Komissio vastaanotti 19 päivänä tammikuuta 2021 Puolalta pyynnön, joka koski lupaa kieltää hamppulajikkeen Finola kaupan pitäminen sen koko alueella delegoidun asetuksen (EU) N:o 639/2014 9 artiklan 5 kohdan mukaisesti. Puola ilmoitti komissiolle, että analyysien perusteella Finola-lajikkeen kaikkien näytteiden keskiarvo ylitti asetuksen (EU) N:o 1307/2013 32 artiklan 6 kohdassa säädetyn 0,2 prosentin THC-pitoisuuden toisena peräkkäisenä vuonna.
                  
               
                     (5)
                  
                  
                     Direktiivin 2002/53/EY 18 artiklan mukaan jäsenvaltiolle voidaan hakemuksesta antaa lupa kieltää yleiseen lajikeluetteloon sisältyvän lajikkeen kaupan pitäminen, jos tällaisen lajikkeen viljely aiheuttaa riskin ympäristölle tai ihmisten terveydelle.
                  
               
                     (6)
                  
                  
                     THC:llä on psykotrooppista vaikutusta, ja ihmisten altistumista on tarpeen rajoittaa rajoittamalla THC:n esiintymistä kaupan pidetyissä hamppulajikkeissa.
                  
               
                     (7)
                  
                  
                     Sen vuoksi Puolalle olisi annettava lupa kieltää Finola- hamppulajikkeen kaupan pitäminen koko alueellaan.
                  
               
                     (8)
                  
                  
                     Jotta komissio voi tiedottaa asiasta muille jäsenvaltioille ja saattaa ajan tasalle viljelykasvilajien yleisen lajikeluettelon, Puolan olisi ilmoitettava komissiolle päivämäärä, josta alkaen se aikoo soveltaa tällä päätöksellä annettua lupaa.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Puola voi kieltää Finola-hamppulajikkeen kaupan pitämisen koko alueellaan direktiivin 2002/53/EY 18 artiklan mukaisesti.
         
         
            2 artikla
            Puolan on ilmoitettava komissiolle päivä, josta alkaen se soveltaa 1 artiklassa säädettyä lupaa.
         
         
            3 artikla
            Tämä päätös on osoitettu Puolan tasavallalle.
         
         
            Tehty Brysselissä 22 päivänä heinäkuuta 2021.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EYVL L 193, 20.7.2002, s. 1.
         
            (2)  Viljelykasvilajien yleinen lajikeluettelo – täydennysosa 2021/2 (EUVL C 42, 5.2.2021).
         
            (3)  Euroopan parlamentin ja neuvoston asetus (EU) N:o 1307/2013, annettu 17 päivänä joulukuuta 2013, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä ja neuvoston asetuksen (EY) N:o 637/2008 ja neuvoston asetuksen (EY) N:o 73/2009 kumoamisesta (EUVL L 347, 20.12.2013, s. 608).
         
            (4)  Komission delegoitu asetus (EU) N:o 639/2014, annettu 11 päivänä maaliskuuta 2014, yhteisen maatalouspolitiikan tukijärjestelmissä viljelijöille myönnettäviä suoria tukia koskevista säännöistä annetun Euroopan parlamentin ja neuvoston asetuksen (EU) N:o 1307/2013 täydentämisestä ja mainitun asetuksen liitteen X muuttamisesta (EUVL L 181, 20.6.2014, s. 1).